Koronavírus: már több mint 654 ezer áldozat - HáziPatika
Koronavírus: már több mint 654 ezer áldozat
koronavíruskoronavírus hírekkoronavírus Amerikakoronavírus Brazíliakoronavírus Indiakoronavírus Oroszországkoronavírus Dél-Afrikakoronavírus Mexikókoronavírus Perukoronavírus Chilekoronavírus Egyesült Királyságkoronavírus Irán
Létrehozva: 2020. július 28. 09:45
Módosítva: 2020. július 28. 09:53
Tavaly év vége óta már több mint 16,48 millió embert fertőzött meg és mintegy 654 ezer életet követelt világszerte az új típusú koronavírus. Közben viszont a gyógyultak száma már meghaladta a 9,58 milliót - derült ki a Johns Hopkins Egyetem kedd reggeli összesítéséből.
A legtöbb koronavírus-fertőzöttet és áldozatot továbbra is az Egyesült Államokban tartják számon: az amerikaiak már több mint 4,29 millió igazolt esetről és 148 ezer halottról tudnak. A második legtöbb eset pedig még mindig a braziloknál van: Brazília már 2,44 millió beteget és mintegy 87600 áldozatot jelentett eddig.
Már csaknem 16 és fél millió embert fertőzött meg világszerte az új kór.
India már több mint 1,48 millió igazolt esetről és mintegy 33400 elhunytról, Oroszország 816 ezer koronavírus-fertőzöttről és több mint 13 ezer áldozatról, Dél-Afrika pedig 452 ezer megbetegedésről és 7067 halálesetről adott hírt kedd reggelig. Mexikóban a fertőzöttek száma már meghaladta a 395 ezret, a haláleseteké pedig a 44 ezret.
Koronavírus: veszélyben a túlsúlyosok - a részletekért kattintson ide!
A 10 legérintettebb ország közé tartozik még Peru - csaknem 390 ezer megbetegedéssel és több mint 18 ezer halottal -, Chile - majdnem majdnem 348 ezer regisztrált esettel és 9187 áldozattal -, valamint az Egyesült Királyság is. Ez utóbbi országban már csaknem 302 ezer embernél mutatták ki az új típusú koronavírust, és több mint 45800-an vesztették életüket a COVID-19-hez köthetően.
A koronavírus-járvány által legérintettebb országok listájának 10. helyén pedig továbbra is Irán áll. Innen már 293 ezer fertőzöttről és 15900 áldozatról adtak hírt keddig.
Koronavírusos volt egy 70 fős soproni buli egyik vendége - a részletekért olvassa el társportálunk, az nlc.hu cikkét!